Gerokoen merkatua

Gerokoa kontratu bat da, non bi aldeek konpromisoa hartzen salerosteko zerbait, etorkizuneko data batean, baina orain finkatutako prezioan. Ez da aktiboa orain erosten edo saltzen, beranduago erosteko edo saltzeko betebeharra erosten da.


 Kontratua betetzea ziurtatu 
Brokerrak bitartekari lanak egiten ditu, bi aldeak kaudimendunak izango direla bermatuz, kontratua betetzea ziurtatuz. Alde bat likideziarik gabe geratuz gero, bere aktiboak saltzera behartzen dio (margin call).

 Kontratukideen helburua 
Geroko kontratu batean, erosleak uste du prezioa igoko dela eta ondorioz oraingo prezio baxuan erostea ziurtatu nahi du. Saltzaileak aldiz uste du prezioa jeitsiko dela eta ondorioz oraingo prezio garestian saltzea zirtatu nahi du.

Bi arrazoi daude erosleak zuzenean aktiboak ez erosteko merkatuan, aktiboaren prezioa igoko dela uste duen arren. Batetik, agian ez duelako likidezia nahikoa aktiboa osorik erosteko orain, baina bai kontratuak eskatzen duen gutxia jartzeko eta geratzen dena etorkizunean jartzeko (enpresa askok hau egiten dute ondasun bat oraingo prezioan erosi ahal izatea ziurtarazteko). Bestetik, askotan ez duelako aktibo fisikoa bera nahi, prezioaren mugimenduaren esposizioa bere kapitala horretan immobilizatu gabe.

Eta alderantziz, saltzaileak ez du zuzenean merkatuan saltzen bi arrazoi gatik. Batetik, aktiboa oraindik ez duelako baina kontratua amaitu baino lehen lortu ahalko duelako. Ondorioz, ezin du oraindik saldu merkatuan, baina bai ziurtatu oraingo prezioan saldu ahalko duela. Bestetik, ez duelako aktiboa bera, eta ez du nahi ere. Uste du prezioa jeitsiko dela eta horrela irabazi bat lortu nahi du.

Lehen arrazioak “hedge" egitea dira, arriskua kentzeko. Bigarrenak espekulatzeko era bat da, batek duen informazioa merkatuari emanez eta prezio koordinazioari lagunduz.

 Funtzionamendu espekulatiboan nola erabiltzen den 
Jendeak kontratua epemugara iritsi aurretik “biratzen” (flip). Irabazten badabil posizioa ixten du irabazia ziurtatzeko, galtzen badago, galera handiagoak saihesteko.

Posizioa ixtean ez zaio kontratua inori pasatzen, ez da heredatzen. Epea baino lehen kontrako eragiketa egiten da eta norberaren posizio garbia zero geratzen da; betebeharra desagertu egiten da. Azkenean, epemugara heltzen dira soilik posizio garbiak mantentzen dituztenak, eta haiek “jaten” dute entrega edo likidazioa.

 Ikus, gainera 
https://es.wikipedia.org/wiki/Cobertura_(finanzas)
 Erreferentziak